ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
8 ก.ค. 2558

สรุปภาวะตลาดภาคเช้า :SET กลับลงอีก – SET ปรับตัวลง ด้วย Sentiment ลบของตลาดหุ้นฮ่องกงและจีน ดิ่งแรงกว่า 3-4% และกลุ่มแบงก์กลับมามีแรงขายอีกระลอก หลังโบรกฝรั่งแห่งหนึ่งปรับลดมูลค่าทางพื้นฐานของหุ้นในกลุ่มนี้ เป็นปัจจัยหลักกดดันตลาด ส่วนประเด็นกรีซ รอเส้นตายในวันอาทิตย์นี้ว่า กรีซจะเสนอแผนปฎิรูปเป็นที่น่าพอใจของกลุ่มเจ้าหนี้หรือไม่ ทั้งนี้ SET ปิดภาคเช้าที่ระดับ 1475.82 จุด (-0.54%) ด้วยมูลค่าซื้อขาย 1.5 หมื่นลบ. กลุ่มหลักพลังงาน และแบงก์ กดดันตลาด ปิดลบกลุ่มละ -1.2% ส่วน ICT ลบเล็กน้อย -0.3% ด้านตลาดภูมิภาคอยู่ในแดนลบระดับแดงเข้ม
กลยุทธ์ที่แนะนำ :ช่วงบ่าย: หากไม่ต่ำกว่า 1474-1470 จุด ยังมองภาพถึงช่วงการฟื้นตัวได้อยู่ โดยมีชุดแนวต้านที่ 1482, 1492 และ 1500 จุด ตามลำดับ ส่วนกรณีต่ำกว่า 1470 จุด ก็มองแนวรับถัดไปไม่ไกลเลยบริเวณ 1464-1460 จุด อย่าลืม! สัปดาห์หน้าอาจมีปัจจัยหนุนตลาดจาก BoJ (ประชุม 14-15 ก.ค.) และ ECB (ประชุม 16 ก.ค.) พิจารณาอัดฉีดเม็ดเงินเพิ่มเข้ามาในระยะสั้น ดังนั้น กลยุทธ์ การอ่อนตัว ยังมองเป็นโอกาสซื้อสะสม ส่วนการเก็งกำไรยังทำได้ ทั้งนี้ หุ้นแนะนำทางเทคนิค ได้แก่ DCON (รับ 1.88 ต้าน 2.00 Cut 1.82) และ SVOA (รับ 1.72 ต้าน 1.84 Cut 1.65)